# Guillermo Ortega

Guillermo Ortega Serra (Madrid, 30 de juny de 1971), conegut com a Guillermo Ortega, és un actor espanyol. Un dels seus papers més coneguts són en la sèrie Aquí no hay quien viva que interpretava el paper de "Paco", el propietari d'un videoclub en el 2003 i a continuació el 2007 en el paper "Joaquín Arias" de la sèrie La que se avecina.

## Biografia

Va cursar els seus estudis a l'Escola Superior d'Art Dramàtic de Madrid, i els seus primers treballs van consistir en petits papers en sèries de televisió i en representacions teatrals. L'actor té una intensa trajectòria teatral, podent-se considerar el seu debut professional en aquest mitjà la seva intervenció, l'any 1994], en l'obra Marat - Sade, a la qual seguirien altres com La cabeza del dragón o La tinaja, ambdues de Jesús Salgado.
A partir d'aquí, l'actor no ha abandonat als escenaris, on li hem pogut veure en un gran nombre d'obres, entre les quals, per citar algunes, destacarem El canto de un cisne i Los escándalos de un pueblo, ambdues d'Àngel Gutiérrez, Olvida los tambores, o la famosíssima obra d'Agatha Christie La ratonera, dirigides les dues per Víctor Conde. En televisió, va començar a interpretar l'any 1992, papers petits en sèries tan famoses com Farmacia de guardia o Canguros, aconseguint incorporar-se al repartiment, el 1994, de la sèrie Hermanos de leche, en el paper d'"Omar".
El 1996 va formar part de l'equip de Éste es mi barrio, sèrie en la qual va treballar durant dos anys. No obstant això, el paper que més popularitat no li arribaria fins a l'any 2003, quan li van oferir interpretar "Paco", el dependent del videoclub de la sèrie Aquí no hay quien viva, i que va estar representant fins a l'any 2006. L'any 2007 passa a formar part del repartiment de La que se avecina, pràcticament una seqüela de l'anterior, en ella l'actor va treballar durant les dues primeres temporades donant vida al jove "Joaquín Arias".
Ha intervingut en episodis d'un gran nombre de sèries, entre les quals destacarem Médico de familia, Todos los hombres sóis iguales, El comisario, Hospital Central o Policías, en el corazón de la calle. Pel que fa al cinema, ha protagonitzat uns quants curtmetratge, entre ells Alfageme ha muerto, Todo, todo, todo, todo, Café de puchero, Queridos reyes magos o Apego. Pel que fa a llargmetratges no ha participat en molts. Dels que consten en la seva filmografia citarem Cosa de brujas, El oro de Moscú, Diario de una becaria, Fuera del cuerpo, R2 y el caso del cadáver sin cabeza, Olé o Carne cruda.
Va guanyar el Premi de la Unió d'Actors (Espanya) al millor actor de repartiment de televisió per la seva interpretació a Aquí no hay quien viva. En la seva vida personal, manté una relació sentimental amb la també actriu Fátima Baeza, famosa pel seu paper d'"Esther" a la sèrie Hospital Central, i amb la qual té una filla.

## Filmografia
### Televisió

| Personatges fixos Hermanos de leche (1994) Éste es mi barrio (1996-1997) Aquí no hay quien viva (2003-2006) La que se avecina (2007-2008) Tiempo de descuento (2009) 14 de abril. La República (2010-2011) Tierra de lobos (2013-2014) | Personatges episòdics Farmacia de guardia (1992) Canguros (1994) Turno de Oficio II (1996) Médico de familia (1997) Café con leche (1997) Señor Alcalde (1998) Tío Willy (1998) Todos los hombres sois iguales (1998) El comisario (1999) 24 horas (1999) Hospital Central (2000) Paraíso (2000) Policías, en el corazón de la calle (2002) La familia Mata (2009) |

### Cinema

| Llargmetratges Cosa de brujas (2003) El oro de Moscú (2003) Diario de una becaria (2003) Fuera del cuerpo (2004) R2 y el caso del cadáver sin cabeza (2005) Olé (2004) Carne cruda (2010) | Curtmetratges Alfageme ha muerto (1991) Todo, todo, todo, todo (1997) Café de puchero (1998) Queridos reyes magos (2005) Apego (2007) |

### Teatre

| Marat Sade (1994) Amor de don Perlimplín con Belisa en su jardín (1994) El son que nos tocan (1995) La cabeza del dragón (1995) Torrijas de cerdo (1996) La tinaja (1996), El maestro de danzar (1998) Santa Cruz (1999) | Internautas (1999) El canto de un cisne (2000) Los escándalos de un pueblo (2001) Entre palos (2001) Vivir como cerdos (2002) Los tres mosqueteros (2003) Olvida los tambores (2007) La ratonera (2011-2012) |

## Formació

* Llicenciat en Interpretació Textual per la RESAD (1995).
* Curs d'Interpretació per a cinema impartit per Bob Mac Andrew (2002).
* Curs "Anàlisi de text" impartit per Augusto Fernandes en l'estudi Juan Carlos Corazza (2002).
* Estudis d'Interpretació en el Teatre de Cambra (1999-2001).
* Curs sobre la tècnica de Mikhaïl Txékhov impartit per Luis D'ors (1998).

## Premis i nominacions

| Any | Premi | Categoria | Títol | Resultat |
| 2005 | Premis de la Unió de Actors (Espanya) | repartiment TV - Categoria Masculina | Aquí no hay quien viva | Guanyador |

## Referències

* ↑ «Biografía de Guillermo Ortega» (en castellà). biografias. [Consulta: 31 gener 2014].
* ↑ «Guillermo Ortega-Awards» (en anglès). imdb. [Consulta: 31 gener 2014].